สวัสดีครับ พอดีเป็นทอมซิลอักเสบมาสักระยะแล้วครับ แต่ตอนนี้ทอมซิลโตมาก หายใจไม่ออกแน่นหน้าอกก่อนนอน ตื่นมาเจ็บคอ(แฟนบอกนอนกรนเสียงดังมาก) ไปพบแพทย์มาแล้วเมื่ออาทิตย์ก่อน แพทย์นัดผ่าตัดเดือนตุลาคมนี้ (ตอนไปพบแพทย์ไม่มีอาการข้างต้น ไปปรึกษาเรื่องการผ่าตัดอย่างเดียว) ไม่ทราบว่าในช่วงที่รอคิวผ่าตัดต้องปฏิบัติตัวยังไงครับอาการพวกนี้ถึงจะหายไป
สวัสดีครับ ณ ตอนนี้ อาการหายใจลำบากตอนนอน และเสียงกรนดัง เกิดจากต่อมทอนซิลที่โตบดบังทางเดินอากาศส่วนบน ทำให้หายใจลำบาก เนื่องจากเวลานอน ทั้งลิ้นและเนื้อเยื่อบริเวณนั้นจะหย่อนไปทางด้านหลัง ทำให้เสี่ยงกับทางเดินหายใจอุดกลั้นได้ ในกรณีที่ต่อมทอนซิลโตเช่นนี้ครับหากครั้งก่อนยังไม่มีอาการ ตอนพบแพทย์ แต่ตอนนี้มีอาการ ก็มีความเป็นไปได้ว่าต่อมทอนซิลโตมากขึ้นจนเริ่มเบียดอวัยวะอื่น ดังนั้น ขอแนะนำให้พบแพทย์ผู้รักษาอีกครั้งดีกว่าครับ เพื่อพิจารณาว่าควรใช้อุปกรณ์ช่วยถ่างทางเดินหายใจตอนนอน เช่น เครื่อง CPAP หรือไม่ หรือมีความจำเป็นต้องเลื่อนให้ผ่าตัดเร็วขึ้นหรือไม่ครับสรุปแล้ว เนื่องจากอาการนี้รบกวนการนอน และอาจมีแนวโน้มที่ต่อมทอนซิลจะอุดกลั้นทางเดินหายใจตอนนอนได้ จึงแนะนำพบแพทย์เพื่อปรึกษาอาการนี้เพิ่มเติมดีกว่าครับ